CELEX: 22019D1065
Language: sk
Date: 2017-09-22 00:00:00
Title: Rozhodnutie Spoločného výboru EHP č. 177/2017 z 22. septembra 2017, ktorým sa mení príloha II (Technické predpisy, normy, skúšky a certifikácia) k Dohode o EHP [2019/1065]

27.6.2019   
               
               
                  SK
               
               
                  Úradný vestník Európskej únie
               
               
                  L 174/46
               
            
         ROZHODNUTIE SPOLOČNÉHO VÝBORU EHP
         č. 177/2017
         z 22. septembra 2017,
         ktorým sa mení príloha II (Technické predpisy, normy, skúšky a certifikácia) k Dohode o EHP [2019/1065]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Rady (EÚ) 2017/738 z 27. marca 2017, ktorou sa na účely prispôsobenia technickému pokroku mení príloha II k smernici Európskeho parlamentu a Rady 2009/48/ES o bezpečnosti hračiek, pokiaľ ide o olovo (1), sa má začleniť do Dohody o EHP.
                  
               
                     (2)
                  
                  
                     Smernica Komisie (EÚ) 2017/898 z 24. mája 2017, ktorou sa s cieľom prijať osobitné limitné hodnoty pre chemické látky používané v hračkách mení doplnok C k prílohe II k smernici Európskeho parlamentu a Rady 2009/48/ES o bezpečnosti hračiek, pokiaľ ide o bisfenol A (2), sa má začleniť do Dohody o EHP.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole XXIII prílohy II k Dohode o EHP sa v bode 1a (smernica Európskeho parlamentu a Rady 2009/48/ES) dopĺňajú tieto zarážky:
            
                        „—
                     
                     
                        
                           32017 L 0738: smernica Rady (EÚ) 2017/738 z 27. marca 2017 (Ú. v. EÚ L 110, 27.4.2017, s. 6),
                     
                  
                        —
                     
                     
                        
                           32017 L 0898: smernica Komisie (EÚ) 2017/898 z 24. mája 2017 (Ú. v. EÚ L 138, 25.5.2017, s. 128).“
                     
                  
         
            Článok 2
            Znenie smerníc (EÚ) 2017/738 a (EÚ) 2017/898 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 23. septembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 22. septembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 110, 27.4.2017, s. 6.
         
            (2)  Ú. v. EÚ L 138, 25.5.2017, s. 128.
         
            (*1)  Ústavné požiadavky neboli oznámené.